text: Designer-stole for 50.000 kr. stjålet hos læge
  20 maj 2014 kl. 07.10
  Patienterne, som skal vente i en lægekonsultation i Tinglev, må sidde på gulvet i dag. Ved fire-tiden i nat har tyve stjålet 10-12 Y-stole af Hans J. Wegner. Stolene har en værdi af ca. 50.000 kr.
  Indbruddet blev registreret kl. 3.55. Syd- og Sønderjyllands har hurtigt udsendt et tweet om tyveriet med billede af stole-typen. Politiet advarer om, at hvis nogen får tilbudt billige Y-stole, så er de måske stjålne.
  Lederen af lokalpolitiet i Aabenraa, vicepolitiinspektør Jan Lambertsen, siger til TV SYD, at politiet er meget interesserede i oplysninger. Også hvis nogen får tilbudt billige Y-stole.
  Y-stolen er tegnet af Hans J. Wegner i 1949 ? og den har været i produktion i over 60 år.
  